Petition to the Komogrammateus
Material: papyrus
Place: Arsinoites
Categories: Eingabe
Menches (Komogrammateus)
kgl. Bauern
Schaden
Land (König)
[Μεγχε]ῖ κωμογραμ[ματ]εῖ Κερκεοσίρεως 
[παρὰ] Πασῖτος το[ῦ Πε]τεσούχου βασιλικοῦ γεωργοῦ τῶν 
[ἐκ τ]ῆς αὐτῆς.  ἔτ[ι ἐκ τ]ῶν ἔμπροσθεν χρόνων 
[ἐθισ]μοῦ ὄντος π[οτί]ζεσθαι τὴν ὑπάρχουσάν 
[μοι] περὶ τὴν αὐτὴν κώμην βασιλικὴν γῆν 
[δι]ὰ τοῦ διείργοντος διὰ τῆς ἐπικειμένης Λύκου 
τοῦ Ζωπυρίωνος καὶ ἑτέρων βασιλικῆς τε καὶ 
ἱερᾶς γῆς βασιλικοῦ ὑδραγωγοῦ, ἐν δὲ τῶι β  
χωρισθέντος μου εἰς ἀλλοδημίαν περὶ ἀναγ
καίων πραγμάτων τῶν Ἀσκ[λ]ηπιάδου τοῦ 
συγγενοῦς ὁ προγεγραμμένος Λύκος νομίσας 
καιρὸν εὐφυηι ἔχειν ἐπιβαλὼν συνέχωσεν 
τὰ ἐν τῆι ἑαυτοῦ γῆι μέρη τοῦ σημαινομένου 
ὑδραγωγοῦ, ὥστʼ ἂν ἐκ τοῦ τοιούτου ἐκπε
σόντα με τοῦ δέοντος καιροῦ τοῦ τῆς γῆς 
ποτισμοῦ βλάβος γενηθῆναι εἰς   λ 
καὶ εἰς δαπάνην ἄλλων ἔργων τοῦ ποτισμοῦ 
χαλκοῦ  γ· ὑπὲρ ὧν ὑπὸ τὸν καιρὸν 
παραλαβὼν σέ τε καὶ Ὧρον κωμάρχην καὶ 
τοὺς πρεσβυτέρους τῶν γεωργῶν ἐπέ
[δ]ειξα τά τε βλάβη καὶ τὸν ὑδραγωγὸν συν
[κε]χωσμένον, ὑφʼ ὧν καὶ κριθῆναι τὸν 
[π]ρογεγραμμένον Λύκον ἐκσκάψαντα 
τὰ μέρη ποτίζειν με διʼ αὐτοῦ ἀκολούθως 
τοῖς ἐθισμοῖς καθότι δίκαιόν ἐστιν.  τούτου 
δὲ μηιδὲ μέχρι τοῦ νῦν ἐξεσκαφότος 
ἀλλὰ διαναβαλλομένου ὧν χάριν 
ἐκ
πείπτομεν ἀεὶ κατʼ ἔτος τοῦ δέοντος 
καιροῦ τοῦ ποτισμοῦ καὶ τοῦ εἰς φύλλον 
γίνεσθαί μοι τὸ προκείμενον βλάβος τοῦ τε 
πυροῦ καὶ χαλκοῦ ἃ συνάγεται ἀπὸ τοῦ β 
μέχρι τοῦ ϛ    ρν καὶ χα  ιε. 
διʼ ἣν αἰτίαν ἐξησθενηκὼς 
ἐκ τοῦ μὴ κατὰ λόγον ἀπαντᾶν τὸν 
σπόρον ἐπιδίδωμί σοι ὅπως περὶ ἑκάστων 
ὑπογραφὴν ποιήσηι προσυποτάξαντα 
καὶ τοῦ ὑπομνήματος ἀντίγραφον οἷς καθήκει, 
ἵνα του ἐγκαλουμενου Λύκου
καταστα
θεντος ἐπαναγκασθῆι πρὸ πάντων μὲν 
ἐκσκάψαι τὸν ὑδραγωγὸν καθὼς προ
υπῆρξεν καὶ ἐκτεῖσαί μοι τὸ προκε[ί]μενον 
[β]λάβος τὰς ρν  τοῦ  καὶ τὰ ιε  τοῦ χα 
[ὅ]πως δύνωμαι ἀνεμπόδιστος ὢν 
[τὰ] ἐκφόρια τῆς γῆς ἐκπληροῦν καὶ μηθὲν 
[τῶι β]ασιλεῖ διαπέσηι. 
εὐτύχει.